Sinikka Hautamäen utuiset akvarelli ovat muistoja ja havaintoja Suomen luonnosta viime vuosilta. Sinikan teosten rauha antaa sielulle, silmälle ja mielelle lepoa. Hautamäki on valmistunut Taideakatemiasta v.1971 ja asuu ja työskentelee Kouvolassa. Marja Hirvinen taas havannoi luontoa ja on syventänyt maalauskokemustaan, hän pelkistää luontoa herkällä silmässä ja kokee maksimaalisia tunteita. Taiteilija antaa värin viedä. Näyttelyn maalaukset kutsu, lepopaikka ja perillä ovat hänen veljensä muistolle.
Sinikka Hautamäki ja Marja Hirvinen - Kosketuksia
UUSIA TÖITÄ Eija Keskinen Metsässänukkujat Eija Keskisen uusimmat piirustukset ovat kunnianosoituksia suomalaisille metsille, niiden unenomaiselle kauneudelle ja aikakausien kerrostumille. Teoskokonaisuuden nimi, Metsässänukkujat, pohjaa suomalaisten metsien herättämiin tuntemuksiin, muinaisiin uskomuksiin, ajatuksiin vuosisataisista sukupolvien ketjuista ja kunnioituksesta menneisiin. Myös jouluisin hartaana kuunneltu Maa on niin kaunis-kappale, ja sen sisällä lause “miespolvet vaipuvat unholaan” on koskettanut taiteilijaa oman eletyn elämän kautta ja innoittanut teoskokonaisuuden valmistamisessa. (Juuso Saarinen) -- Jyrki Setälä Maalauksia Jyrki Setälän teoksissa leikellyt kappaleet, kauan vaalitut riekaleet ja viivakiepit vaeltavat ja asettuvat keskusteluetäisyydelle. Kappaleitten odottamattomat kohtaamiset synnyttävät uusia jännitteitä. Tekijä keskustelee elementtiensä kanssa ja tuntuu kuin ne keskustelisivat myös keskenään. Ajallinen syntyprosessi on aavistettavissa, mutta näemme menneisyydestä vain sirpaleita. Teokset asettuvat abstraktin taiteen kontekstiin ja perinteeseen ja niitä voi tarkastella viileästi, modernistisessa mielessä ilman viittauksia. Kuitenkin niiden lämmin ja humoristinenkin henki leikkii mielikuvilla. Setälän aiheiden äärellä katsoja on lähellä tunnistamista ja tällä hienolla rajalla, kuin ohuen kalvon alla aiheet pysyvät juuri ja juuri ei esittävinä. (Mikko Rantanen)
Eija Keskinen ja Jyrki Setälä - "Uusia töitä"